|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalna.ulaganja.vojvodina.gov.rs](http://www.kapitalna.ulaganja.vojvodina.gov.rs) |
|  | БРОЈ: 136-404-215/2016-03 | ДАТУМ: 05.12.2016. године |

Управа за капитална улагања Аутономне покрајине Војводине спроводи отворени поступак јавне набавке добара – **Сале за катетеризацију (ангио сале),** број јавне набавке 136-404-215/2016-03, а за коју је Позив за подношење понуда објављен на Порталу јавних набавки дана 17.11.2016. године. Заинтересованo лицe je дана 01.12.2016. године, доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питања како следи:

**1. Питање:**

Дана 18. новембра о.г. замолили смо вас да нас обавестите колика је процењена вредност набавке за све партије укупно и колика је процењена вредност набавке за сваку од партија. При томе, објаснили смо и зашто нам је то потребно. Навели смо и то да нема потребе да се тај податак скрива, а за понуђаћа је итекако значајан. У том захтеву навели смо и да нам је познато да ви, као наручилац нисте дужни да објавите ту процењену вредност јавне набавке, али и то да процењена вредности јавне набавке не представља никакву тајну и да објављивање исте само доприноси већој транспарентности саме набавке

Нажалост, нисте нам уважили овај захтев. Не разумемо зашто. .

Молимо да нам објасните зашто овај наш захтев нисте уважили.

**Одговор Наручиоца:** Наручилац је на постављено питање већ одговорио дана 18.11.2016. године и објавио га Порталу јавних набавки и својој интернет страници. Сагласно Закону о јавним набавкама и Правилнику о обавезним елементима конкурсне документације процењена вредност предмета јавне набавке није обавезни елемент конкурсне докуметације. Из наведеног разлога Наручилац нема законску обавезу да објави тражени податак.

**2. Питање:**

Имајући у виду да јавна набавка по партијама је набавка чији је предмет обликован у више посебних истоврсних целина молимо да нам разјасните зашто је ова јавна набавка обликована по партијаама.

**Одговор Наручиоца** У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**3. Питање:**

У конкурсној документацији  је дата једна техничка спецификација за ову јавну набавку, а постоје три партије.

Молимо вас да нас обавестите на коју партију се она односи.

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**4. Питање:**

У конкурсној документацији  на страници 4, наводи се да понуђач може поднети понуду за све партије или само за поједине партије.

Међутим, уколико један од понуђача достави понуду за све три партије, а други пониђач само за једну партију илли за две партије, молимо да нам појасните како се у том случају упоређују те две понуде, односно како се додељују пондери.

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**5. Питање:**

У моделу уговора предвићено је да је један потписник понуђач, а други Управа за капитална улагања АП Војводина.

У самом моделу уговора наводи се „корисник“. Молимо да нам разјасните ко је то „корисник“.

**Одговор Наручиоца**: У Конкурсној документацији – на страни 9. од 68. (пре него што је текст исте пречишћен) тачка 3)2) квалитет, количина и опис добара, радова или услуга, у наслову “Количина и опис добара, радова и услуга”,наведено је да су Корисници предметних добара која се набављају:Општа болница Суботица, Општа болница Сомбор и Општа болница Зрењанин.

**6. Питање:**

У моделу уговора наводе се и обавезе  које  „корисник“ мора испунити. Међутим „корисник“ није потписник уговора, па свака обавеза из уговора која се односи на „корисника“ не може представљати обавезу и нема никаквог смисла.

Молимо за разјашњење и исправку конкурсне документацију у овом делу.

**Одговор Наручиоца**: Предметна јавна набавка спроводи се ради закључења уговора о јавној набавци између Наручиоца и Добављача који даном закључења истог ступају у облигациони однос сагласно законским прописима како је то наведено у члану 27. Mодела уговора.

Наручилац и Корисници предметног добра које се набавља су у посебном правном односу, који није предмет уговора о јавној набавци. С обзиром да се уговор о јавној набавци закључује на основу закона како је то наведено, након спроведеног поступка јавне набавке, сагласном вољом обе уговорне стране, Добављач је дужан да се придржава свих уговорених обавеза из уговора који буде потписао.

**7. Питање:**

Техничком спецификацијом могуће је нудити класу најнижег квалитета ангиграфских уређаја, а који се до сада у Републици Србији никада нису набављали.

Сматрајући да Општа болница  Суботица, Општа болница  Сомбор и Општа болница Зрењанин не заслужују ово, тј. да добију ангиопграфске уређаје које су знатно нижег квалитета у односу на све до сада набављене и инсталиране ангиографске уређаје у земљи у последњих осам година, предлажемо измену и допуну техничке спецификације у следећем:

1. У спецификацји није дат ниједаан параметар или карактеристика која описује квалитет уређаја, квалитет слике. Унивезални параметар и критеријум за квалитет слике код сваког дигитално рендгенског уређаја, па тиме и код сваке  ангиографске сале јесте DQE (Detective Quantum Efficiency).

Сви произвођачи поседују уређаје са високом вредношћу овог параметра и која износи од 73% до 78%.

Зато, да би се обесзбедио примрен квалитет, предлажемо да се  уведе и ова спецификација у техничкој спецификацији, захтевајући да најмања вредност квалитета слике изражена параметром DQE буде 73% при 0 lp/mm.

На овајј начин обезбедиће се морају нудити само уређаји вишег квалитета, онакви какве заслужују да имају болнице у Војводини за које се ова набавка спроводи, и на тај начин спречи да се нуде уређаји којих до сада ниједан није набављен у земљи и који су знатно нижег квалитета.

1. У свим данас модерним салама за кататеризацију неопходна потреба је да се има могућност визуализације слика добијених од других дијагностичких уређаја, као што су ЦТ скенер, уређај за магнетну резонанцу, ултразвучни уређај и сличних. Да би се ово могло извести неопходно је да се у спецификацији дода мултимодалитетна радна станица, која би омогућила ово. Уз то таква радна станица би послужила и за постпроцесирање, обраду слика, као и обраду  3D слика ради боље припреме и планирања  резултата интервенција.

Напомињемо да свако од произвођача овакву радну станицу може да понуди и да при томе овај додатак само незнатно  утиче на повећање цене.

1. Како се спецификацијом захтева да ангиографски уређај се користи не само за кардилошке интервенције, већ и за неуро и периферну инетревенту радиологију , сматрамо да је неопходно специфицирати и захтевати 3D ротациону ангиографију.

Овај параметар сваки од произвођача може да понуди. Прихватањем оваквих захтева за допуну техничке спецификације постиже се да понуђачи понуде уређаје који су много квалитетнији и који, као такви су инсталирани у нашој земљи, а да се при томе не искључује ниједан од произвођача ове врсте опреме.

Такође, сматрамо да је врло корисно да наручилац буде упознат и са тиме да изменом-допуном спецификације на овај начин, како смо предложили обезбедила би се набаве много квалитетнијих уређаја, најбољих на тржишту, а да при томе њихова цена не би била већа од процењене вредности ове набавке, која како смо незванично сазнали износи 50 милиона динара са ПДВ-ом за једну партију.

**Одговор Наручиоца**: У вези са наведеним питањем заинтересованог лица, Наручилац је у поступку измене конкурсне документације која ће благовремено бити објављена на Порталу јавних набавки и интернет страници Наручиоца.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**КОМИСИЈА ЗА ЈАВНУ НАБАВКУ БРОЈ** **136-404-215/2016-03**